Document ID: /roh_data/filtered/fineweb-2-filterrobots_roh.jsonl.gz/8811

Suenter che la Svizra era en il 8avel end anc en dischavantatg cun 8:11 cunter la Corea dal Sid – e la partida pareva persa – han ils curlists svizzers dal CC Adelboden enturn il skip Marc Pfister la finala gudagnà cun 12:11. Cun in end da 2 puncts ed in end da 2 puncts engulads hani però pudì volver il gieu.
Per la Svizra è quai la terza victoria en seria al campiunadi mundial da curling a Las Vegas, suenter il 7:4 cunter la Germania ed il 6:5 encunter l'Italia. Quai suenter in mal start en il campiunadi mundial cun 3 terradas. Uschia èn ils quartfinals puspè en vista. Per gliez stoni esser classads tranter ils megliers 6 dals total 13 teams.
RR novitads 10:00